stanford-oval/wikipedia huggingface dataset:
ג'ולי גרהם
ביוגרפיה

גרהם נולדה בארווין שבמחוז איירשייר (אנ') בסקוטלנד. ב-1986 היא הופיעה בסרט "Blood Red Roses" של ערוץ 4 שצולם באיסט קלברייד. ב-1987 שיחקה בסדרה "The Houseman's Tale" של ה-BBC. בשנים 1988–1989 שיחקה בתפקיד אליסון מגקרליס בסדרה "חדר מיון". היא גילמה את אליס בסדרת הדרמה "הארי" (1993–1995), ליסה קנדי בסדרה "The Bill" ב-2010, מייגן הרטנול בדרמה הקומית "At Home with the Braithwaites" מ-2000 עד 2003, אלונה קנינגהם בסדרה "בין הסדינים" (2003) ומרי גילקרסט בסדרה "ויליאם ומרי" (2003–2005).
בקולנוע הופיעה גרהם בסרטים "The Fruit Machine" (מ-1988), "צעקות שקטות" (1990), "נזירות ממין זכר" (1990), "איש גדול" (1990), "The Near Room" (מ-1995), "Preaching to the Perverted" (מ-1997), "חדרי שינה" (1998) וב"קולות" (2000). בשנת 1991 כיכבה בסרט קצר בשם "Rosebud" יחד עם הציירת הבריטית סיידי לי (אנ').
באמצע שנות התשעים של המאה העשרים השתתפה גרהם בדמות רוזי בסדרה של פרסומות טלוויזיה בשם "Leave It All Behind" עבור מכונית פיג'ו 106 יחד עם אנני דאנקלי ומייקל מק'קל.
ב-2006 שיחקה בשני פרקים בסדרה "שרמן" בתפקיד קיילי/פטרישה.
ב-2007 הופיעה בתפקיד דונה דואיג בסדרת דרמה בת שלושה חלקים של רשת ITV בשם "Mobile". ב-2008 גילמה את ד"ר ג'יליאן מגוויילד, ארכאולוגית, בסדרת הדרמה "Bonekickers" של ה-BBC. ב-2008 החלה לככב בתפקיד אבי גרנט בסדרת הדרמה "ניצולים".
ב-2010 שיחקה בתפקיד ליסה קנדי בשבעה פרקים בסדרה המשטרתית "The Bill", וגם כיכבה בתפקיד אורח בסדרה "הרפתקאות שרה ג'יין", הספין אוף של סדרת המדע בדיוני "דוקטור הו", בתפקיד החייזרית רובי וייט בפרק "שלום, שרה ג'יין סמית'". עוד הופיעה בתפקיד אורח בעונה החמישית של סדרת הדרמה הפופולרית "דוק מרטין" של רשת ITV, ששודרה בסתיו 2011. ב-2012 שיחקה גרהם בתפקיד ג'ין במיני-סדרה "The Bletchley Circle".
ב-2011 השתתפה גרהם בדרמה לחג המולד בשם "לפלנד" בכיכובה של סו ג'ונסטון. היא המשיכה לגלם את הדמות בסדרת המשך לסרט בשם "להיות איילין" ששודרה החל מפברואר 2013.
ב-2012 שיחקה גרהם בסרט "Tower Block".
ב-2013 הופיעה בפרק בעונה השנייה של סדרת הטלוויזיה "Death in Paradise".
ב-2016 החלה גרהם לגלם את שרון דוסון בסיטקום של ITV "בנידורם".
ביוגרפיה > חיים אישיים

גרהם הייתה נשואה לשחקן ג'וזף א. בנט (אנ') משנת 2002 ועד שהתאבד ב-13 באפריל 2015. ב-5 בפברואר 2004 ילדה את בתה הבכורה, אדי מאי, בלידה מוקדמת. ב-3 במרץ 2006 ילדה את בתה השנייה, סיד בטי, בלידת בית.
הערות שוליים

1 2  Julie Graham at the Internet Movie Database
↑  יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990
↑  "Rosebud". bfi.org.uk. אורכב מ-המקור ב-2013-11-05. נבדק ב-2016-07-06.
↑  "BBC One commissions new six part comedy series, Lapland". BBC. BBC Online. 4 באוקטובר 2012. נבדק ב-21 בדצמבר 2012. {{cite web}}:  (עזרה)
↑  "Being Eileen". BBC. נבדק ב-29 בינואר 2013. {{cite web}}:  (עזרה)
↑  Wright, Simon (16 במאי 2015). "Actress Julie Graham mourning shock death of husband after he was found hanged in park". Daily Mirror. נבדק ב-17 במאי 2015. {{cite news}}:  (עזרה)
↑  Julie Graham - Biography - IMDb
| --- | --- |
בקרת זהויות :  BNE: XX5002757  BnF: cb16553112w (data)  ISNI: 0000 0001 1483 6886  LCCN: no2010022855  NKC: xx0179054  NTA: 393637808  SUDOC: 188647805  VIAF: 166337705   WorldCat (עם VIAF): 166337705
סרפיקו

| --- | --- |

כרזת הסרט
 בימוי:  סידני לומט 
 הופק בידי:  דינו דה לורנטיס
 תסריט:  וולדו סולט, נורמן ווקסלר 
 עריכה:  דידי אלן 
 שחקנים ראשיים:  אל פצ'ינו
 מוזיקה:  מיקיס תאודוראקיס 
 צילום:  ארתור אורניץ 
 מדינה:  ארצות הברית
 חברת הפקה:  סרטי קולומביה, De Laurentiis Entertainment Group 
 חברה מפיצה:  סרטי פרמאונט
 הקרנת בכורה:  5 בדצמבר 1973
 משך הקרנה:  130 דק' 
 שפת הסרט:  אנגלית 
 סוגה:  סרט פשע
 תקציב:  3 מיליון דולר
 הכנסות:  29.8 מיליון דולר
 הכנסות באתר מוג'ו:   serpico
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
סרפיקו (באנגלית: Serpico) הוא סרט קולנוע משנת 1973 בבימויו של סידני לומט ובכיכובו של אל פצ'ינו, המתאר את סיפור חייו של פרנק סרפיקו, שוטר במשטרת ניו יורק, שנלחם בשחיתות ובתופעת לקיחת השוחד במשטרה בשלהי שנות ה-60 ותחילת שנות ה-70 של המאה ה-20.
עלילה

הדמות הראשית בסרט היא פרנק סרפיקו, המצטיין בעבודתו, כשוטר במשטרת ניו יורק. סרפיקו הופך לשוטר סמוי, וכך מגלה הרגלי שחיתות בקרב עמיתיו לעבודה. לאחר שהוא מבין את עומק התופעה, מחליט סרפיקו לחשוף את מה שהוא ראה, אך הוא מאוים ומוטרד על ידי עמיתיו השוטרים. המאבק שלו מוביל למריבות פנימיות בתוך המשטרה, בעיות במערכות היחסים האישיות שלו, ואיומים על חייו. לאחר שנורה, ב-3 בפברואר 1971, הוא מעיד בפני ועדת קנאפ (ועדה אשר חקרה את השחיתות בעיר בשנים 1970 - 1972). הוא מקבל מדליה וקצבת נכות. לאחר מכן, הוא מהגר לשווייץ.
רווחים וביקורות

תקציבו של הסרט היה צנוע יחסית - 2 - 3 מיליון דולר, אך הסרט הצליח מסחרית. הוא הכניס בקופות סכום כולל של 29,800,000 דולר, מה שהופך אותו לסרט ה-12 בהצלחתו בשנת 1973.
הסרט קיבל דירוג של 90% באתר Rotten Tomatoes.
עכנון אזור

| עכנון אזור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: עכנון
מין:: עכנון אזור
שם מדעי
 Echidna polyzona ‏1845

עַכְנוּן אָזוּר (שם מדעי: Echidna polyzona) הוא מין של צלופח מהסוג עכנון שבמשפחת המורניים. הוא תואר לראשונה על ידי ג'ון ריצ'רדסון בשנת 1845, במקור תחת הסוג מורנה, ולאחר מכן סווג מחדש. הוא יכול להגיע עד לאורך של 72 ס"מ. לפעמים מתבלבלים בינו לבין עכנון צר-הפסים, עקב הדמיון בשמות שלהם באנגלית והמראה בעל הפסים הדומה שלהם. הוא מגודל לעיתים באקווריומים.
תפוצה ובית גידול

העכנון אזור חי באזור האינדו-פסיפי, כולל הים האדום, מזרח אפריקה, הוואי, איי מרקיז, איי טואמוטו, איי ריוקיו ושונית המחסום הגדולה. הוא שוכן בעומקים של 2 עד 20 מטרים, בשוניות אלמוגים ובלגונות רדודות.
הערות שוליים

↑  עכנון אזור באתר הרשימה האדומה של IUCN
↑  עַכְנוּן אָזוּר במילון בעלי חיים: דגי הגרם (תשע"ב), 2012, באתר האקדמיה ללשון העברית
מייק טובי

| --- | --- |

טובי בשנת 2013
 לידה:  10 באוקטובר 1994 (בן 30) מונרו, ניו יורק, ארצות הברית
 עמדה:  סנטר
 גובה:  2.13 מטרים
 מספר:  10
 מכללה:  אוניברסיטת וירג'יניה
 דראפט:  לא נבחר, 2016
 קבוצות כשחקן
 2016–2017 2017 2017 2017–2018 2018–2022 2022–2023   2023–:  גרינסבורו סווארם שארלוט הורנטס ולנסיה טנריפה ולנסיה ברצלונה   הכוכב האדום בלגרד
 הישגים כשחקן
 זכייה באליפות היורוקאפ (2019) זכייה באליפות הליגה הספרדית (2017)
מייקל אדוארד "מייק" טובי (באנגלית: Michael Edward "Mike" Tobey; נולד ב-10 באוקטובר 1994) הוא כדורסלן אמריקאי-סלובני, שמשחק בכוכב האדום בלגרד מליגת העל הסרבית והיורוליג, בעמדת הסנטר. כמו כן, מאז שנת 2021 משתתף במשחקי נבחרת סלובניה.
קריירת מכללות

טובי נולד במונרו שבדרום מדינת ניו יורק, ובשנת 2010 החל ללמוד באוניברסיטת וירג'יניה. לאורך ארבע עונותיו בקבוצת הכדורסל של האוניברסיטה שיתף פעולה עם שחקני ליגת ה-NBA לעתיד ג'ו האריס, מלקולם ברוגדון ואנתוני גיל, בין היתר, ורשם ממוצעים כוללים של 6.8 נקודות ו-4.0 ריבאונדים למשחק.
קריירת משחק מקצועית

לאחר שלא נבחר על ידי אף קבוצה בדראפט ה-NBA‏ 2016, חתם טובי על חוזה בקבוצת גרינסבורו סווארם מליגת הפיתוח של ה-NBA. לאורך עונתו היחידה בקבוצה, 2016/2017, קלע 12.0 נקודות ואסף 9.0 ריבאונדים בממוצע למשחק. בפברואר 2017 חתם על שני חוזים עוקבים ל-10 ימים בקבוצת האם של גרינסבורו, שארלוט הורנטס, והשתתף במדיה בשני משחקי NBA.
במרץ 2017 הצטרף לקבוצת ולנסיה הספרדית. עד לסיום העונה שותף בשלושה משחקים עם הקבוצה, כמחליפו מהספסל של בויאן דובלביץ', וזכה עמה באליפות ליגת העל הספרדית הראשונה בתולדותיה.
בקיץ 2017 חתם על חוזה בטנריפה, ולאורך עונתו היחידה במדיה העמיד ממוצעים של 10.6 נקודות ו-6.3 ריבאונדים למשחק.
ביולי 2018 חזר לשחק בוולנסיה, כשחתם על חוזה בקבוצה. בעונת 2018/2019 זכה עם ולנסיה באליפות היורוקאפ, לאחר שגברה על אלבה ברלין בסדרת הגמר. בין השנים 2018–2021 רשם בקבוצה ממוצעים של 8.7 נקודות ו-4.8 ריבאונדים למשחק בליגה הספרדית וביורוקאפ.
נבחרת סלובניה

ביוני 2021 קיבל טובי אזרחות סלובנית, ומאז הוא מייצג את נבחרת סלובניה בכדורסל. בטורניר מוקדמות אולימפיאדת טוקיו בקובנה סייע לסלובניה לסיים במקום הראשון, ובכך להעפיל למשחקי האולימפיאדה, לראשונה בתולדותיה.
הערות שוליים

↑  הססטטיסטיקות של טובי בליגת המכללות, באתר sports-reference.com
↑  סטטיסטיקות הקריירה של טובי, באתר basketball-reference.com
↑  Mike Tobey to suit up for Slovenia in Olympic Qualifying Tournament, באתר eurohoops.net,‏ 15 ביוני 2021
הסכם וושינגטון

הנשיא הבוסניאקי אלייה איזטבגוביץ' והנשיא הקרואטי פרניו טוג'מן חותמים על הסכם וושינגטון
הסכם וושינגטון (באנגלית: Washington Agreement), שנחתם ב-18 במרץ 1994 בבית הלבן שבוושינגטון די. סי. ובווינה, היה הסכם שלום ששם קץ למצב הלוחמה בין הקרואטים תושבי בוסניה והרצגובינה (הרפובליקה הקרואטית של הרצג-בוסניה) לבין ממשלת בוסניה והרצגובינה שנשלטה בעיקר על ידי הבוסניאקים. ההסכם הקים את הפדרציה הקרואטית-מוסלמית אשר הפכה לפדרציה של בוסניה והרצגובינה במסגרת בוסניה והרצגובינה ולצידה של הרפובליקה סרפסקה. לפי ההסכם אוחדו השטחים שנשלטו אותה עת על ידי הצדדים לו והשטח חולק לעשרה קנטונים במטרה למנוע עליונות של מי מהקבוצות הלאומיות באזור.
ראו גם

הסכם דייטון
המזכירות הממלכתית למודיעין אסטרטגי

| --- | --- |

 מידע כללי
 מדינה:  גואטמלה 
 תחום שיפוט:  גואטמלה גואטמלה
 משרד אחראי:  לשכת נשיאות גואטמלה
 סוכנות אם:  נשיאות גואטמלה
 תאריך הקמה:  8 באפריל 2008
 מטה מרכזי:  גואטמלה סיטי
 
המזכירות הממלכתית למודיעין אסטרטגי (בספרדית: Secretaría de Inteligencia Estratégica del Estado, מילולית: "מזכירות המודיעין האסטרטגי של המדינה", בראשי תיבות: SIE), היא סוכנות הביון העיקרית בגואטמלה, כשראש הארגון עומד בראש קהילת המודיעין ומהווה את יועץ הנשיא לענייני מודיעין. הגוף אחראי להפקת מודיעין אסטרטגי לתועלת הנשיא.
משימות

מזכירות המודיעין האסטרטגי אחראית על הפקת מודיעין בתחומים אסטרטגיים תוך כיבוד היקף הכשירות של שאר מוסדות הביטחון במדינה. היא נחשבת לסוכנות אזרחית במהותה ופועלת באחריות ישירה של נשיא הרפובליקה.
מבין תפקידיה:
לתאם את מערכת המודיעין הממלכתית;
לייעץ ולספק לנשיא ולמועצה לביטחון לאומי מודיעין ממלכתי משולב באמצעות תיאום מערכת המודיעין הלאומית;
לספק מידע אסטרטגי לאומי ובינלאומי, בתחום פעולתו, למוסדות המרכיבים את מבנה מערכת הביטחון הלאומי, כדי לאפשר פיתוח משימות ותכנון מדיניות הביטחון הלאומי וסדר היום הביטחוני האסטרטגי;
מעקב אחר סיכונים ואיומים על ביטחון המדינה;
לשמור על מידע אסטרטגי לאומי ובינלאומי מעודכן באופן קבוע בתחום פעולתו;
ביצוע ניתוחים אסטרטגיים וגיבוש תרחישים המאפשרים זיהוי איומים וסיכונים למדינה, למוסדותיה ולתושביה;
פעילות סיכול ריגול וחתרנות;
לקדם שיתוף פעולה עם שירותי מודיעין לאומיים ובינלאומיים אחרים בתפקידו כגורם מתאם של מערכת המודיעין הממלכתית;
לפתח וליישם נהלים מתאימים לגיוס, מיון, הערכה וקידום אנשי מודיעין;
לבסס את הקריירה המקצועית והאדמיניסטרטיבית ולקדם את ההכשרה השוטפת של עובדיה וכן את הסיבות לשחרור משירות;
יעקב מרמורוש

יעקב מרמורוש (Iacob Marmorosch),‏ 1820–1904, היה סוחר ובנקאי יהודי רומני, מייסד בנק מרמורוש, בלנק ושות', שהיה בנק מהגדולים והחשובים ביותר ברומניה.
יעקב מרמורוש היה סוחר בבוקרשט, בירת נסיכות ולאכיה, שעסק בעיקר במסחר במזונות, צבעים ולוחות פח עבור גגות. ב-1848 ייסד בנק אשראי חשוב ברובע ותיק של בוקרשט, בפינת הרחובות "בקאן" ו"בלנאר". הבנק עסק בעיקר במתן אשראי לחבריו ומכריו הסוחרים של מרמורוש. מרמורוש הסתייע בעצותיו של גיסו, יעקב לבל, דמות בולטת בתחום הבנקאות הרומנית של התקופה.
ב-1863 נשכר לעבודה בבנק צירף מאוריצ'יו בלנק וב-1869 צורף על ידי מרמורוש כשותף וב-1870, כאשר מרמורוש פרש מפעילות בבנק, הפך בלנק למנהל הבנק. ב-1874 הבנק שינה את שמו ל"בנק מרמורוש, בלנק ושות'" ובמהרה הפך לבנק החשוב ביותר ברומניה, פרט לבנק הלאומי.
מרמורוש קבע את מגוריו בווינה, שם חי עד מותו, כשהוא משגיח מרחוק על התנהלות הבנק.
הערות שוליים

↑  Evrei din România - breviar biobibliografic, Hasefer, 2008, עמוד 254 (ברומנית)
↑  בקאן, ברומנית: băcani, פירושו מוכרי מזון, בעלי מכולות. בלאנר, ברומנית: blănari, פירושו פרוונים.
מספר טרנספיניטי

מספר טרנספיניטי או מספר על־סופי הוא מספר הגדול מאשר כל מספר סופי. המספרים הטרנספיניטיים כוללים מספרים מונים (קרדינלים), המשמשים לציון הגודל של קבוצה אינסופית, ומספרים סודרים (אורדינלים), המשמשים לציון סדר בקבוצות אינסופיות. את המושג "טרנספיניטי" טבע המתמטיקאי גאורג קנטור בשנת 1895, כשרצה להימנע מכמה מההשלכות של המילה "אינסופי" בקשר עם אובייקטים אלה, שבכל אופן לא היו סופיים. מעטים מהכותבים בני זמננו חולקים חששות אלה; כיום מקובל להתייחס לקרדינלים טרנספיניטיים ולאורדינלים כאל מספרים אינסופיים. אף על פי כן, גם המונח "טרנספיניטי" נשאר בשימוש.
עבודה בולטת על מספרים טרנספיניטיים נעשתה על ידי המתמטיקאי הפולני ואצלב שרפינסקי, בספרו משנת 1928‏ "Leçons sur les nombres transfinis", שמהדורה מורחבת שלו, בשם "Cardinal and Ordinal Numbers" יצאה לאור ב־1958 ובמהדורה שנייה ב־1965.
הגדרה

כל מספר טבעי סופי יכול לשמש לפחות בשתי דרכים: כמספר מונה וכמספר סודר. מספרים מונים מציינים את הגודל של קבוצות (למשל, "שקית של חמש גולות"), בעוד שמספרים סודורים מציינים את המיקום של איבר בתוך קבוצה מסודרת (למשל, "האיש השלישי משמאל"). מספר מונה טרנספיניטי משמש לתיאור גודל של קבוצה אינסופית, בעוד שמספר סודר טרנספיניטי משמש לתיאור המיקום בתוך קבוצה אינסופית מסודרת. המספרים המונים והסודרים הנודעים ביותר הם, בהתאמה:
\aleph _{0} (אלף אפס): המספר המונה הטרנספיניטי הראשון. זוהי גם העוצמה של קבוצת המספרים הטבעיים. כאשר אקסיומת הבחירה מתקיימת, המספר המונה הבא הוא  \aleph _{1}. כאשר אינה מתקיימת, ייתכנו מספרים מונים אחרים שאינם ניתנים להשוואה ל־ \aleph _{1} וגדולים מ־ \aleph _{0}. כך או כך, אין מספרים מונים בין  \aleph _{0} לבין  \aleph _{1}.
\omega  (אומגה): המספר הסודר הטרנספיניטי הנמוך ביותר. זהו גם טיפוס הסדר של המספרים הטבעיים לפי הסדר הליניארי הרגיל שלהם.
השערת הרצף היא הטענה שאין מספרים מונים בין  \aleph _{0} לבין עוצמת הרצף (העוצמה של קבוצת המספרים הממשיים): או לחלופין ש־ \aleph _{1} הוא הקרדינליות של קבוצת המספרים הממשיים. בתורת הקבוצות של צרמלו–פרנקל לא ניתן להוכיח את השערת הרצף ולא את שלילתה.
כמה מחברים, כולל פטריק סופס (Patrick Suppes) וג'ין רובין (Jean E. Rubin), משתמשים במונח קרדינל טרנספיניטי כדי להתייחס לקרדינליות של קבוצה אינסופית לפי הגדרת דדקינד בהקשרים שבהם זה אולי שקול ל"קרדינל אינסופי"; כלומר, בהקשרים שבהם האקסיומה של בחירה בת־מנייה (אנ') אינה משוערת או אינה ידועה כמתקיימת. בהינתן הגדרה זו, כולם שווים:
{\mathfrak {m}} הוא קרדינל טרנספיניטי. כלומר, יש קבוצה  A שהיא אינסופית לפי הגדרת דדקינד כך שהקרדינליות של  A היא  {\mathfrak {m}}.
{\mathfrak {m}}+1={\mathfrak {m}}.
\aleph _{0}\leq {\mathfrak {m}}.
יש מספר מונה  {\mathfrak {n}} כך שמתקיים  \aleph _{0}+{\mathfrak {n}}={\mathfrak {m}}.
למרות שאורדינלים טרנספיניטיים וקרדינלים שניהם מכלילים רק את המספרים הטבעיים, מערכות מספרים אחרות, כולל המספרים ההיפר־ריאליים (אנ') והמספרים הסוריאליסטיים, מספקות הכללות של המספרים הממשיים,
דוגמאות

בתאוריה של המספרים הסודרים של קנטור, לכל מספר שלם חייב להיות עוקב. המספר השלם הבא אחרי כל השלמים הרגילים, כלומר המספר השלם האינסופי הראשון, נקרא  \omega . בהקשר הזה,  \omega +1 גדול מ־ \omega  ו־ \omega \cdot 2,  \omega ^{2} ו־ \omega ^{\omega } גדולים עוד יותר. ביטויים אריתמטיים המכילים
 \omega  מציינים מספר סודר, וניתן לחשוב עליו כקבוצת כל המספרים השלמים עד למספר זה. למספר נתון יש בדרך כלל ביטויים מרובים המייצגים אותו, עם זאת, יש צורה נורמלית ייחודית של קנטור (Cantor normal form) המייצגת אותו, שהיה בבסיסה רצף סופי של ספרות שנותנים מקדמים של חזקות יורדות של  \omega .
עם זאת, לא כל המספרים השלמים האינסופיים יכולים להיות מיוצגים על ידי צורה נורמלית של קנטור, והראשון שלא ניתן לייצגו הוא הגבול  \omega ^{\omega ^{\omega ^{...}}} המכונה  \varepsilon _{0}.
 \varepsilon _{0} הוא הפתרון הקטן ביותר למשוואה  \omega ^{\varepsilon }=\varepsilon , והפתרונות הבאים  \varepsilon _{1},...,\varepsilon _{\omega },...,\varepsilon _{\varepsilon _{0}}... נותנים אורדינלים גדולים יותר, ויכולים להימשך עד שמגיעים לגבול  \varepsilon _{\varepsilon _{\varepsilon _{...}}}, שהוא הפתרון הראשון ל־ \varepsilon _{\alpha }=\alpha . זה אומר שכדי להיות מסוגל לציין את כל המספרים השלמים הטרנספיניטיים, צריך לחשוב על רצף אינסופי של שמות: כי אם נציין מספר שלם יחיד גדול ביותר, תמיד אפשר יהיה לציין את העוקב הגדול ממנו. אבל כפי שציין קנטור, אפילו זה רק מאפשר להגיע למחלקה הנמוכה ביותר של מספרים טרנספיניטיים: אלה שגודל הקבוצות שלהם תואם למספר המונה  \aleph _{0}.
הערות שוליים

↑  מִסְפָּר עַל־סוֹפִי במילון מתמטיקה (תשמ"ה, 1985), באתר האקדמיה ללשון העברית
1 2  Transfinite Numbers and Set Theory, The University of Utah
↑  Georg Cantor (1915).  Philip E.B. Jourdain (ed.). Contributions to the Founding of the Theory of Transfinite Numbers (PDF). New York: Dover Publications, Inc. English translation of Cantor (1895,1897)
↑  Oxtoby, J. C. (1959), "Review of Cardinal and Ordinal Numbers (1st ed.)", Bulletin of the American Mathematical Society, 65 (1): 21–23, doi:10.1090/S0002-9904-1959-10264-0, MR 1565962
↑  Goodstein, R. L. (בדצמבר 1966), "Review of Cardinal and Ordinal Numbers (2nd ed.)", The Mathematical Gazette, 50 (374): 437, doi:10.2307/3613997, JSTOR 3613997 {{citation}}:  (עזרה)
↑  Ordinal Number, באתר MathWorld (באנגלית)
↑  Beyer, W. A.; Louck, J. D. (1997), "Transfinite function iteration and surreal numbers", Advances in Applied Mathematics, 18 (3): 333–350, doi:10.1006/aama.1996.0513, MR 1436485
| --- | --- |
בקרת זהויות :  NLI: 987007538746505171  BnF: cb122666155 (data)  LCCN: sh85093224
תחת כישוף

| --- | --- |

 בימוי:  ויקי ג'נסן
 הופק בידי:  ג'ון לאסיטר, דיוויד אליסון, לינדה וולברטון 
 תסריט:  ג'וליה מירנדה  לורן היינק  אליזבת מרטין
 עריכה:  Susan Fitzer 
 מדבבים:  רייצ'ל זגלר נייתן ליין חאווייר ברדם טיטוס בורגס ג'ון לית'גו ג'ניפר לואיס ניקול קידמן 
 מוזיקה:  אלן מנקן  גלן סלייטר
 מדינה:  ארצות הברית ארצות הברית
 חברת הפקה:  סקיידאנס הנפשה
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  22 בנובמבר 2024
 משך הקרנה:  109 דקות
 שפת הסרט:  אנגלית 
 סוגה:  פנטזיה ‏•‏‏ הרפתקאות ‏•‏‏ מוזיקלי ‏•‏‏ קומדיה
 דף הסרט ב־IMDb
 
תחת כישוף (באנגלית: Spellbound) הוא סרט פנטזיה, הרפתקאות וקומדיה מוזיקלי מונפש אמריקאי משנת 2024, בבימויה של ויקי ג'נסן. הסרט נכתב על ידי ג'וליה מירנדה וצוות הכותבים לורן היינק ואליזבת מרטין, עם מוזיקה שהלחין אלן מנקן, אשר כתב גם את השירים יחד עם שותפו הוותיק גלן סלייטר. הסרט הופק על ידי אולפני סקיידאנס הנפשה והופץ על ידי נטפליקס.
הסיפור מתרחש בממלכה הקסומה לומבריה, ועוקב אחר הנסיכה אליאן (בקולה של רייצ'ל זגלר), שנאלצת לשבור קללה אשר הפכה את הוריה למפלצות וחילקה את ממלכתה לשניים.
עלילה

העלילה מתרחשת בלומבריה, עולם קסום שבו אליאן, נסיכת הממלכה, יוצאת למשימה לשבור קללה שחילקה את ממלכתה לשני חלקים והפכה את הוריה למפלצות.
דמויות ומדבבים

אליאן (רייצ'ל זגלר) – נסיכת לומבריה.
המלכה אלסמר (ניקול קידמן) – אמה של אליאן.
המלך סולון (חאווייר ברדם) – אביה של אליאן.
השר בולינר (ג'ון לית'גו)
השרה נזרה פרון (ג'ניפר לואיס)
לודו (טיטוס בורג'ס) – האורקל של הירח.
סאני (נייתן ליין) – האורקל של השמש.
קאלן (ג'ורדן פישר)
הפקה > פיתוח

הסרט הוכרז לראשונה ביולי 2017 תחת השם Split על ידי סקיידאנס הנפשה, זמן קצר לאחר הקמתה במרץ 2017. במקור, הסרט תוכנן לצאת ב-2019 בהפצת סרטי פרמאונט. במהלך הפקת הסרט התרחשו שינויים משמעותיים, כולל שינוי שם הסרט ל-"The Unbreakable Spell" לפני שהוחלט על השם הסופי, "Spellbound".
במהלך 2020, המלחין אלן מנקן הצטרף לפרויקט ויצר את הפסקול ואת השירים בשיתוף פעולה עם גלן סלייטר. באוקטובר 2023, נטפליקס רכשה את זכויות ההפצה לסרט במסגרת הסכם רב-שנתי עם סקיידאנס הנפשה.
הפקה > ליהוק

באפריל 2022 הוכרז על ליהוקה של רייצ'ל זגלר לתפקיד הראשי. בחודשים שלאחר מכן, הצטרפו לצוות ניקול קידמן, חאווייר ברדם, ג'ון לית'גו, נייתן ליין, ג'ניפר לואיס וג'ורדן פישר.
הפקה > הנפשה

הסרט הונפש בעיקר באולפני סקיידאנס הנפשה שבמדריד, עם חלקים מהפקה שבוצעו מרחוק במהלך מגפת הקורונה.
שיווק

במרץ 2022 נחתם הסכם בין סקיידאנס הנפשה לבין Spin Master Entertainment ליצירת צעצועים המבוססים על הסרט.
הפצה

הסרט תוכנן לצאת במקור ב-2019. לאורך השנים, תאריכי ההפצה השתנו מספר פעמים עד להכרזתה של נטפליקס על תאריך יציאה ב-22 בנובמבר 2024. הצגה מוקדמת של הסרט הוצגה ביוני 2023 בפסטיבל סרטי האנימציה הבין-לאומי אנסי.
הפצה > נתוני צפייה

הסרט הגיע למקום השלישי בטבלת הסרטים באנגלית של נטפליקס בשבוע שבין 18 ל-24 בנובמבר 2024, עם 8.5 מיליון צפיות בימים הראשונים לצאתו.
הערות שוליים

↑  Lovia Gyarkye, ‘Spellbound’ Review: Rachel Zegler and Nicole Kidman in an Animated Netflix Fantasy That Conjures as Much Déjà Vu as Magic, The Hollywood Reporter, ‏2024-11-22 (באנגלית אמריקאית)
1 2  Mike Fleming Jr, Skydance Launches Animation Studio With Spain-Based Ilion, Deadline, ‏2017-03-16 (באנגלית)
↑  Carolyn Giardina, Paramount Animation Chief Says Her Team Won’t Be Working With John Lasseter at Skydance, The Hollywood Reporter, ‏2019-01-14 (באנגלית אמריקאית)
↑  Carolyn Giardina, Alan Menken to Compose Original Songs and Score for Skydance Animation’s ‘Spellbound’, The Hollywood Reporter, ‏2020-05-20 (באנגלית)
↑  Young Artists of America (2020-03-28), Talk Back with Alan Menken (2020), נבדק ב-2024-11-22
1 2  Mercedes Milligan, Next on Netflix Animation Presentation Sneak-Peeks 'Wallace & Gromit' Movie, 'K-Pop: Demon Hunters,' 'Plankton' Movie, 'Motel Transylvania' and Much, Much More!, ‏2024-06-06 (באנגלית)
↑  Justin Kroll, Rachel Zegler To Voice Lead Of Apple Original Films And Skydance Animation’s ‘Spellbound’, Deadline, ‏2022-04-01 (באנגלית)
↑  Matt Grobar, Nicole Kidman, Javier Bardem, John Lithgow, Nathan Lane, Jenifer Lewis & More Board Animated Pic ‘Spellbound’ From Apple & Skydance Animation, Deadline, ‏2022-06-21 (באנגלית)
↑  Anthony D'Alessandro, How Animated Pics Like ‘Tom & Jerry’, ‘SpongeBob Movie’, ‘Sing 2’, Skydance’s ‘Luck’ & More Are Working Through The COVID-19 Crisis, Deadline, ‏2020-05-08 (באנגלית)
↑  Dade Hayes, Skydance Animation Sets Licensing Pact With ‘PAW Patrol’ Creator Spin Master, Kicking Off With Apple Original Film ‘Spellbound’, Deadline, ‏2022-03-22 (באנגלית)
↑  Mike Fleming Jr, Netflix Sets Skydance Animation In Multi-Year Deal, First Up Is Alan Menken Musical ‘Spellbound;’ Rachel Zegler, Nicole Kidman, Javier Bardem Star, Deadline, ‏2023-10-18 (באנגלית)
↑  Katie Campione, ‘The Merry Gentlemen’ Shone Bright As Netflix’s Most-Watched Title Of The Week; ‘A Man On The Inside’ Tops TV, Deadline, ‏2024-11-26 (באנגלית אמריקאית)
סמנתה בונד

| --- | --- |

 לידה:  27 בנובמבר 1961 (בת 63) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1983 
 מקום לימודים:  בית הספר למשחק בריסטול אולד ויק  בית הספר גודולפין ולטימר 
 בן או בת זוג:  Alexander Hanson 
 פרופיל ב-IMDb
 
סמנתה בונד (באנגלית: Samantha Bond; נולדה ב-27 בנובמבר 1961) היא שחקנית קולנוע טלוויזיה ותיאטרון אנגלייה. תפקידה הידוע ביותר הוא מיס מאניפני בסדרת סרטי ג'יימס בונד בכיכובו של פירס ברוסנן.
חיים אישיים

סמנתה בונד היא בתם של השחקן פיליפ בונד ופט סנדיס. גם אחותה אביגיל ואחיה מתיו הם שחקנים. היא למדה בבית הספר "גודולפין ולטימר", ולמדה משחק בבית הספר למשחק אולד ויק שבבריסטול. בונד נשואה לשחקן אלכסנדר הנסון ולזוג שני ילדים מולי וטום.
קריירה

בונד חברה ברויאל שייקספיר קומפני והופיעה על הבמה לצידם של שחקנים כגון קלייר בלום, מגי סמית' ודייוויד סושה. היא שחקה בדרמה זוכת הפרסים "Amy's View" לצידה של ג'ודי דנץ'. בטלוויזיה השתתפה בונד בסדרות רבות בין השאר גילמה את דמותה של מריה ברטרם בסדרת הטלוויזיה "מנספילד פארק" לפי ספרה של ג'יין אוסטן. ב-1985 השתתפה ב"מודעת רצח" דרמה של ה-BBC לפי ספר של אגאתה כריסטי. ב-1996 הופיעה בעיבוד נוסף של רומן מאת ג'יין אוסטן "אמה" בכיכובה של קייט בקינסייל. ב-2004 כיכבה לצידו של פיטר דייוויסון בסדרת הטלוויזיה "אי של שפיות".
ב-2006 חזרה לתיאטרון והשתתפה במחזה של מייקל פריין "Donkey's Years". ב-2007 גילמה את גברת וורמווד במספר פרקים של הסדרה "הרפתקאות שרה-ג'יין", ספין אוף של סדרת המדע בדיוני "דוקטור הו". היא הופיעה בהופעות אורח בסדרות נוספות כגון "רציחות במידסומר", "מלון בבילון" ועוד.
סמנתה בונד גילמה את דמותה של מיס מאניפני בארבעה סרטי ג'יימס בונד, קודמותיה לתפקיד היו קרולין בליס ולואיס מקסוול. בראיון ב-BBC הצהירה שהיא תמשיך לגלם תפקיד זה עד פרישתו של פירס ברוסנן מתפקיד ג'יימס בונד. סרטי ג'יימס בונד בהם השתתפה היו גולדן איי (1995), מחר לנצח (1997), העולם אינו מספיק (1999) ולמות ביום אחר (2002). היא לא השתתפה בסרט קזינו רויאל ובסרט ההמשך קוונטום של נחמה כי דמותה לא כלולה בסרטים אלה.
בונד השתתפה בסדרת הדרמה של ITV "אחוזת דאונטון" בתפקיד ליידי רוזמונד פיינסוויק אחותו של לורד גרנתהם.